Peter Dinklage Archives - Galaxy Of Geeks
June 30, 2016 Chris Vaglio 1645 Views Daenerys Targaryen, Emilia Clarke, Game Of Thrones, game of thrones finale, House Stark, Jon Snow, khaleesi, Peter Dinklage, R+L=J, tyrion, Winter is coming Used 2012 Nissan Versa 1.6 SV Sedan for Sale in Englewood CO 80113 Colorado Motive
Stock #: 917665
VIN #: 3N1CN7AP1CL917655 Resep: Paella | Maroela Media
Paella (Foto: Lapa-uitgewers)
Dié geurige dis sal jou gaste behoorlik beïndruk.
Seekos, hoender en chorizo
3 e (45 ml) olyfolie
1 kg hoenderporsies, met vel
1 kg rou kreefsterte, met dop, in ringe gesny
250-300 g chorizo-wors (of enige ander gerookte wors)
12 swartmossels, goed skoongeskrop, gewas en baarde verwyder
6 groot garnale, koppe en doppe verwyder (behou stertvin)
70 g ontbeende maer varkvleis in 1 cm-blokkies gesny
4 e (60 ml) gekapte uie
1 groot tamatie, geskil, ontpit en fyngekap
1 groen of rooi soetrissie, pitte verwyder en in repe gesny
775 g langkorrelrys
1,5 l kookwater
¼ t (1,5 ml) fyn saffraan of ŉ paar draadjies saffraan
1 t (5 ml) sout (of na smaak)
90 g vars ertjies (of bevrore ertjies reeds ontdooi)
Verhit die olie in ŉ groot swaarboompan.
Droog die hoender goed af, geur na smaak en braai velkant eerste tot mooi bruin. LW: Braai dit stadig sodat dit nie brand nie. Verwyder die hoender en hou dit eenkant.
Braai die seekos stadig in dieselfde pan – draai die kreef om tot dit van kleur verander. Verwyder uit die pan en hou eenkant.
Prik die wors, plaas in ŉ kastrol vol water en verhit tot kookpunt. Prut vir 5 minute, skep die wors uit en laat afkoel. Sny die wors in skyfies en laat dit droog word. Braai die wors in dieselfde pan tot bruin en skep uit. Giet die oortollige olie uit die pan en behou die pan net soos dit is – dit is baie belangrik.
Verhit die olyfolie tot baie warm en braai die varkvleis vinnig tot bruin.
Voeg die uie, knoffel, tamatie en soetrissie by. Braai dit vinnig en roer gedurig tot die vloeistof weggekook het en die mengsel vorm behou as dit in ŉ lepel geskep word. Verwyder van die hitte en hou eenkant.
Samevoeging van paella
Giet die sofrito in die paellapan of oondvaste skottel, gevolg deur die rys. Voeg die kookwater by en geur met saffraan en sout.
Stryk die rys en sofrito met ŉ houtlepel plat. Rangskik die seekos, hoender en chorizo bo-op die sofrito en rys.
Strooi die ertjies oor en plaas die pan of skottel onbedek op die bodem van die oond. Bak vir 25-30 minute tot die rys al die vloeistof geabsorbeer het. Moet nooit die paella roer nie. Verwyder uit die oond, bedek met ŉ skoon kombuisdoek of foelie en laat dit vir 10 minute rus. Garneer met suurlemoenskyfies en dien direk uit die pan op.
Gebruik ŉ 35 cm-paellapan of gewone 35 cm-pan wat omtrent 7,5 cm diep is.
Paella word tradisioneel met houtlepels geëet.
Dis van groot belang om die oorspronklike pan se smake te behou vir die maak van die sofrito.
Klink heerlik, maar met watter soort lisensie om kreef te vang, en boonop waar, gaan ek 1kg rou kreefsterte bymekaar maak?
Dis nie ‘n paella-resep nie. Die Spanjaarde noem hierdie soort gereg “arroz con cosas”. Dit beteken “rys met goeters daarby”.
Die ware paella uit Valencia kry groen groente, tamatie, bone, saffraan en hoendervleis, met eend, haas en slakke opsioneel. Die ander Spaanse paella is die seekos-paella wat beter bekend is buite Spanje. Daar is ook die gemengde paella, maar dit kry NOOIT chorizo in as ‘n bestanddeel nie.
Moenie die chorizo insit nie, en hierdie dis kan wel deurgaan as ‘n gemengde paella. Met die chorizo is dit egter net “rys met goeters daarby”.